CELEX: 62018TN0240
Language: hr
Date: 2018-04-16 00:00:00
Title: Predmet T-240/18: Tužba podnesena 16. travnja 2018. – Polskie Linie Lotnicze „LOT” protiv Komisije

201805250681897362018/C 200/592402018TC20020180611HR01HRINFO_JUDICIAL20180416464722Predmet T-240/18: Tužba podnesena 16. travnja 2018. – Polskie Linie Lotnicze „LOT” protiv Komisije
 ---documentbreak--- C2002018HR4620120180416HR0059462472Tužba podnesena 16. travnja 2018. – Polskie Linie Lotnicze „LOT” protiv Komisije
   (Predmet T-240/18)2018/C 200/59Jezik postupka: poljski
      Stranke
   
   
      Tužitelj: Polskie Linie Lotnicze „LOT” S.A. (Varšava, Poljska) (zastupnik: M. Jeżewski, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi odluku Europske komisije od 12. prosinca 2017. u predmetu M.8672 (EASYJET/CERTAIN AIR BERLIN ASSETS), C(2017) 8776 final;
         
      
            —
         
         
            naloži Komisiji snošenje troškova postupka pred Općim sudom;
         
      
            —
         
         
            naloži Komisiji da u okviru odgovora na tužbu odgovori na određena tužiteljeva pitanja koja se odnose na način provođenja istrage o učincima odnosne koncentracije na tržišno natjecanje i dostavi određene dokaze na kojima se temelji njezina odluka.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
            1.
         
         
            Prvi tužbeni razlog temelji se na tome da je Komisija povrijedila pravila Ugovora o EU i odredbe za njegovu primjenu, posebice odredbe Uredbe 139/2004/EZ (
                  1
               ), jer nije provela cjelovitu ocjenu negativnih učinaka koncentracije na tržišno natjecanje.
         
      
            2.
         
         
            Drugi tužbeni razlog temelji se na tome da je Komisija pogrešno ocijenila učinke koncentracije na mogućnost pružanja usluga zračnog prijevoza putnika s određenih zračnih luka i do njih, čime je počinila ozbiljnu i očitu pogrešku u ocjeni koncentracije. Pravilno provedeno analitičko ispitivanje koncentracije trebalo je dovesti do zaključka da će njena provedba imati niz protutržišnih učinaka, uključujući negativniji učinak na tržišno natjecanje od nepostojanja koncentracije u alternativnom scenariju.
         
      
            3.
         
         
            Treći tužbeni razlog temelji se na tome da je Komisija prekršila „Smjernice za ocjenu horizontalnih koncentracija” jer nije ispitala čini li povećana učinkovitost postignuta koncentracijom protutežu negativnim učincima te koncentracije na tržišno natjecanje.
         
      
            4.
         
         
            Četvrti tužbeni razlog temelji se na tome da je Komisija povrijedila odredbe Ugovora i odredbe za njegovu primjenu jer nije nametnula easyJetu obveze kojima bi se mogle izbjeći značajne prepreke učinkovitom tržišnom natjecanju zbog koncentracije.
         
      
            5.
         
         
            Peti tužbeni razlog temelji se na tome da je Komisija povrijedila pravila Ugovora i odredbe za njegovu primjenu jer nije ocijenila učinke koncentracije na unutarnjem tržištu u vezi s državnim potporama prethodno dodijeljenim Air Berlinu 15. kolovoza 2017. u obliku zajma Savezne Republike Njemačke od 150 milijuna eura. Ta je potpora odobrena Odlukom Komisije od 4. rujna 2007. o državnoj potpori koje je Savezna Republika Njemačka odobrila Air Berlinu, C (2017) 6080 final.
         
      
            6.
         
         
            Šesti tužbeni razlog temelji se na tome da je Komisija povrijedila članak 296. UFEU-a jer nije dovoljno obrazložila svoju odluku, što osobito pokazuje, među ostalim, nedostatak sveobuhvatne analize činjenica, neuzimanje u obzir niza bitnih elemenata za pouzdanu ocjenu svih učinaka koncentracije na tržišno natjecanje, nedostatak ocjene učinka te transakcije na unutarnje tržište u kontekstu državne potpore koja je prethodno odobrena Air Berlinu i nedostatak obrazloženja takvog propusta.
         
      (
         1
      )	Uredba Vijeća (EZ) br. 139/2004 od 20. siječnja 2004. o kontroli koncentracija između poduzetnika (Uredba EZ o koncentracijama) (SL 2004, L 24, str. 1.) (SL, posebno izdanje na hrvatskom jeziku, poglavlje 8., svezak 5., str. 73.)